  Туспуктэм: Руслан Нуриахметов Майя Бывальцева Удмуртиысь сизьым дышетскисьёс «Ученик года – 2022» огъярсоси вовылъяськонлэн йылпумъясь люкетаз пырисько. Конкурс 10-15 коньывуонэ Ульяновскын ортче. Со сярысь элькунысь дышетонъя но тодосъя министерстволэн пресс-службаез ивортӥз. Пиналъёс дышетскон ар кутсконын конкурслэн улосвыл этапаз сизьым номинациосын вормизы: «Председатель совета обучающихся» — Воткаысь Юлия Бабенина, «Общественник года» — Кезысь Руслана Максимова, «Доброволец года» — Кильмезьысь Евгения Ишпаева, «Патриот года» — Ижкарысь София Тихонова, «Творческая личность года» — Ижкарысь Данил Бусыгин, «Спортсмен года» — Глазкарысь Арсений Ушаков, «Интеллект года» — Воткаысь Настя Поносова. Оглом элькунын 580 адями вожвылъяськонэ пыриськиз. Вожвылъяськонлэн заочной люкетэзлы йылпумъянъёсъя финалэ Россилэн 42 улсовылъёсысьтыз 9-11 классъёсын дышетскись 150 адями шедиз. Вожвылъяськон сизьым ӧръёсъя мынэ. Тодэ вайытом, Ижкарысь Кузебай Герд нимо йӧскалык гимназиысь историяя но обществознаниея дышетӥсь Артём Малинин «Учитель года России – 2022» огъяросси вожвылъяськонын «За мастерство в использовании информационно-телекоммуникационных технологий в школе» номинацын вормиз. Тегъёс: Удмуртия вожвылъяськон Дышетон пиналъёс  